03/07/2019 | Administración LocalMunicipal
A Laracha
Bases concurso tapas 2019

Resolución bases reguladoras VI Concurso de Tapas 2019 “RESOLUCIÓN DA ALCALDÍA En cumprimento do previsto na Lei 38/2003, Xeral de Subvencións, desenvolvida pola Base 20.ª das de Execución do Orzamento Xeral do Concello de A Laracha para o ano 2019, e tendo en conta eo informe de intervención a cerca da “ Proposta de Bases do Concurso do Concurso de Tapas”. RESOLVO: PRIMEIRO.–Aprobar as Bases Reguladoras do VI Concurso de Tapas 2019, que se concretan como segue: “En cumprimento do previsto na Lei 38/2003, Xeral de Subvencións, desenvolvida pola Base 20.ª das de Execución do Orzamento Xeral do Concello de A Laracha para o ano 2019, emítese a seguinte PROPOSTA DE BASES DO CONCURSO DE TAPAS”. Bases Concurso de Tapas O Concello da Laracha, desde a Concellería de Promoción Económica convoca o VI Concurso “A Laracha De Tapas” entre os profesionais dos establecementos de hostalaría do núcleo urbano da Laracha. Regulamento de participación. Enténdese como Tapa: pequena porción dalgún alimento que se serve como acompañamento dunha bebida e que normalmente precisa de cubertos para a súa degustación. Non se aceptarán como proposta para participar neste concurso os petiscos. Poderán participar no concurso todos aqueles establecementos de hostalaría do núcleo urbano da Laracha que o desexen, sempre que estean en posesión das licenzas oportunas.1. Cada establecemento presentará 1 tapa de cociña orixinal e de calidade. O prezo da tapa será de 1.50 € IVE incluído (consumición aparte). 2. O prezo establecido é un prezo promocional de obrigado cumprimento durante o concurso.3. Os establecementos participantes deberán ter a tapa presentada a concurso, a disposición do público os días 9, 10 e 11 de agosto nos seguintes horarios: venres 9 de 19.00 a 24.00 horas, sábado 10 e domingo 11 de 12.00 a 15.00 horas e de 19.00 a 24.00 horas.4. Só poderán participar as tapas deseñadas e elaboradas especificamente para o concurso, non aceptándose tapas que xa estean en carta ou habituais do establecemento.5. As tapas elaboraranse de forma artesanal con algún produto galego autóctono e de tempada.6. Deben ter unha presentación concreta e un nome descritivo co que concursarán.7. No caso de que se presenten a concurso dúas tapas similares, a organización resérvase o dereito de notificar á que se presentou en segundo lugar a necesidade de cambio da mesma.8. Os concursantes deben de cumprir a normativa legal vixente en materia de seguridade alimentaria en todos os procesos de elaboración das súas propostas.9. O boletín de inscrición e a ficha técnica distribuiranse no Rexistro do Concello da Laracha e poderanse descargar na páxina web www.alaracha. gal.10. A documentación completa entregarase no Rexistro do Concello da Laracha.11. A convocatoria de inscrición abrirase o 4 de xullo, pechándose ás 14.00 horas do 10 de xullo.12. Cota de participación: a participación é gratuíta para todos os establecementos participantes.13. Terán a consideración de participantes no concurso todos aqueles establecementos que entregasen: – Entregasen o boletín de inscrición, ficha técnica da receita da tapa e a certificación bancaria do número de conta onde se fará efectivo o premio. – Conten co visto e prace, atendendo ao regulamento e á calidade do evento, do departamento organizador do concurso.14. Os participantes, incluiranse nun folleto-mapa de localización de todos os establecementos xunto coas propostas presentadas. Este mapa servirá de referencia ao público para situar e coñecer os establecementos candidatos e a súa oferta de degustación.15. Todos os establecementos participarán nun concurso onde se outorgarán os seguintes premios: Premio Xurado Popular á mellor tapa Ao probar unha tapa do concurso, o establecemento do que se trate poñerá o seu selo no lugar habilitado para iso no folleto. Tan só se terá en conta o voto daquelas persoas que degustasen 3 tapas nos establecementos participantes. Estes han de cubrir o apartado correspondente do folleto e introducilo na urna habilitada para iso en todos os establecementos. O establecemento que obteña a maior puntuación do público obterá o premio á mellor tapa. Premio Xurado Profesional á mellor tapa O xurado profesional, composto por membros que serán nomeados polo Departamento de Promoción Económica, elixirá as mellores creacións. O xurado acudirá debidamente identificado e degustará as tapas en todos os establecementos ao longo do mesmo día. Os gañadores daranse a coñecer ao longo da semana por diferentes medios como poden ser a páxina web do Concello, prensa, paneis informativos. 16. Obxecto dos premios. –O establecemento premiado polo xurado popular recibirá 200 €, así como a máxima difusión como gañador do concurso en medios de comunicación (prensa, redes sociais, etc.). No caso dos premios do xurado profesional haberá un primeiro premio de 300 € e un segundo de 250 €, ademais da máxima difusión como gañadores do concurso en medios de comunicación (prensa, redes sociais, etc.). 17. Difusión e promoción. –Rolda de prensa-presentación, promoción na internet e redes sociais, cartelería e mapas, envío de información do evento a concellos limítrofes, entre outros.18. Obrigacións dos participantes: * Todos os establecementos participantes están obrigados a ter preparada as tapas o martes 16 de xullo en horario de 17.00 a 19.00 para ser fotografadas. Estas fotos serán utilizadas para a publicidade do evento. * Durante a duración do concurso deberá ter a disposición do público a tapa coa que participa. * Colaborar en todas as accións de comunicación, prensa e relacións públicas do evento. * Selar a todos os clientes que o precisen, co seu correspondente selo identificativo no folleto, despois de consumir a tapa específica do concurso (non serán válidos os folletos con firma do establecemento). * Ter exposto nun lugar visible desde o exterior o cartel de participante no concurso. * Colocar, nun lugar visible e accesible, os folletos e a urna, na que o público depositará as súas votacións. * Dentro do establecemento, indicar e diferenciar de maneira visible na súa oferta a tapa que participa no concurso. * Dar un informe final e axudar na elaboración de informes parciais sobre o número de tapas, e colaborar coa enquisa de valoración do evento que se realizará co fin de realizar propostas de mellora para as futuras edicións. * Á finalización do concurso, entregar á organización a urna pechada para proceder ao reconto de votacións. O incumprimento dalgunha destas obrigacións por parte dos establecementos poderá dar lugar á súa expulsión do concurso.19. O Concello da Laracha resérvase o dereito de modificar as presentes bases en caso de ser necesario e sempre baixo xustificación; inclusive a cancelar a celebración do evento de non alcanzarse un número de inscritos suficiente para garantir o seu éxito. A inscrición como participante, implica o coñecemento e aceptación do seu regulamento. Asinado dixitalmente polo Sr. alcalde, José Manuel López Varela, do que eu, secretaria, Cristina Castro Fuentes, dou fe.” A Laracha, 21 Junio 2019. O alcalde José Manuel López Varela